
Parlamentul  României

Camera  Deputaţilor

Comisia pentru industrii si servicii


                                                                                                                Bucureşti 7 mai 2007

                                                                                                    
    23/129/2007

AVIZ

asupra proiectului de Lege pentru ratificarea Amendamentului nr.3 convenit prin scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000.

În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr. Plx299 din 23 aprilie 2007, pentru aviz la Comisia pentru buget, finanţe şi bănci, cu proiectul de Lege pentru ratificarea Amendamentului nr.3 convenit prin scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000.

Proiectul de Lege a fost emis pentru ratificarea unui Amendament la un Acord de împrumut prin care se asigură  scăderea ratei de rambursare a împrumutului în perioada 2006 – 2008 şi creşterea ratei de rambursare din perioada 2009 – 2020.
Proiectul de Lege a fost avizat favorabil de Consiliul Legislativ, cu nr. 339 din 14 martie 2007, cu observaţii şi propuneri care au fost preluate în textul proiectului.

Examinarea proiectului de Lege a avut loc în şedinţa comisiei din data de 3 mai 2007.

La dezbaterile asupra proiectului de Lege au participat specialişti din Ministerul Transporturilor.

În urma dezbaterilor, membrii comisiei au hotărât în unanimitate, să avizeze favorabil proiectul de Lege, în forma propusă de Guvern.

Prin obiectul de reglementare şi conţinutul său, proiectul de Lege face parte din categoria legilor ordinare.

Potrivit prevederilor Constituţiei României, republicată, Camera decizională pentru acest proiect de Lege este Senatul.
PREŞEDINTE

Iulian IANCU

          Daniel Bădina – Consilier;


Octavian Martin – Consilier;

